યુનિવર્સિટી લાઈફ સાયન્સ વિભાગના એસોસિએટ પ્રોફેસર ડો. નિશીથ ધારૈયાને પણ યુરોપિયન એસોસીએસન ઓફ ઝુ એન્ડ એક્વેરિયા સંસ્થા દ્વારા સંસ્થાની વાર્ષિક સભામાં રીંછ વિશેના તેમના સંશોધનો અંગે વ્યાખ્યાન આપવા ગ્રીસના એથેન્સ ખાતે આમંત્રિત કર્યા છે. જેને લઇ ડો. નિશીથ ધારૈયા શનિવારની સાંજે એથેલ્સના પ્રવાસે રવાના થયા છે. ડો નિશીથ ધારૈયા આંતરરાષ્ટ્રીય લેવલની રીંછ એક્સપર્ટ ટીમના ચેરમેન છે. જેઓ તારીખ 22 સપ્ટેમ્બરના રોજ એથેન્સ ખાતે વ્યાખ્યાન આપશે અને આંતરરાષ્ટ્રીય રીંછ સંશોધન સંસ્થા આઈબીએ દ્વારા સ્લોવેનિયા ખાતેની મીટીંગમાં પોતાનું સંશોધન રજૂ કરશે.